22/05/2017 | Administración LocalMunicipal
Cariño
Convocatoria de selección dun educador/a familiar

ANUNCIO O alcalde-presidente do Concello de Cariño o 16 de maio deste ano ditou Decreto Alcaldía n.º 177/2017 polo que se aproban as bases reguladoras para a contratación temporal de un/unha educador/a familiar para o programa de educación familiar do Concello de Cariño, e que a continuación se transcriben: BASES QUE REXERAN A CONVOCATORIA PARA A SELECCIÓN, POLO SISTEMA DE CONURSO OPOSICIÓN, DUN EDUCADOR/A FAMILIAR, A XORNADA COMPLETA NA MODALIDADE DE PERSOAL LABORAL PARA A EXECUCIÓN DO PROGRAMA DE EDUCACION FAMILIAR DO CONCELLO DE CARIÑO PRIMEIRA.–OBXECTO DA CONVOCATORIA. É obxecto da presente convocatoria a selección dun/dunha educardor/a familiar, asimilado ao grupo A, subgrupo A1, para a executar o programa de Educación Familiar do Concello de Cariño. O nomeamento realizarase ao abeiro da normativa contida no artigo 15 do Real decreto Lexislativo 2/2015, de 23 de outubro, polo que se aproba o texto refundido da Lei do Estatuto dos Traballadores na modalidade de persoal laboral temporal con contrato de obra ou servizo determinado. SEGUNDA.–FUNCIÓNS. As funcións do posto son as propias dun/dunha educador/a familiar do departamento de servizos sociais: educación familiar, detección, análise e valoración das necesidades socioeducativas coas familias e toma de decisións sobre o desenvolvemento do proxecto de educación familiar. Deseño, execución e avaliación dos proxectos individualizados de intervención socioeducativa das familias. Fomento do voluntariado: deseño, execución e avaliación. Alfabetización de persoas adultas: deseño, execución e avaliación. TERCEIRA.–XORNADA E RETRIBUCIÓNS. A xornada será de 37,5 horas semanais, co horario fixado pola Concellería-delegada en atención ás necesidades do servizo. CUARTA.–DURACIÓN. O contrato será ata o 31 de decembro deste ano. QUINTA.–CONDICIÓNS DOS ASPIRANTES. Para participar nas probas selectivas, os aspirantes deben reunir os seguintes requisitos: a) Ter nacionalidade española, ou alguha outra que, consonte ao disposto no artigo 52 da Lei 2/2015, de 29 de abril, do emprego público do Galicia, permita o acceso ao emprego público. b) Ter cumpridos 16 anos de idade e non exceder a idade máxima de xubilación forzosa. c) Estar en posesión dalgunha das seguintes titulacións: titulación de Diplomado/Grao en Educación Social, Licenciado/Grao Psicoloxía, Pedagoxía, Socioloxía ou Psicopedagoxía; ou equivalentes. d) Acreditar a capacidade funcional para o desempeño das funcións propias do posto. En consecuencia non padecer enfermidade ou defecto físico que impida o desenvolvemento das funcións do cargo. No caso de ser nacional doutro Estado, non encontrarse inhabilitado ou situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público. f) Non atoparse incurso/a en ningunha das causas de incapacidade e incompatibilidade que determine a lexislación vixente. Os requisitos citados deberán reunirse con referencia ó derradeiro día do prazo de presentación de instancias, debendo continuar en posesión dos mesmos durante todo o proceso selectivo. SEXTA.–PUBLICIDADE DA CONVOCATORIA. As bases de selección publicaranse no Boletín Oficial da Provincia e no taboleiro de anuncios do Concello. O resto dos anuncios relativos a este procedemento difundiranse mediante a súa publicación no taboleiro de anuncios do Concello. SÉTIMA.–PRESENTACIÓN DE INSTANCIAS. As instancias para participar no proceso de selección dirixiranse á Alcaldía-Presidencia da Corporación e presentaranse no Rexistro Xeral do Concello en horas de oficina, no prazo de CINCO DÍAS HÁBILES a contar dende o día seguinte á publicación no Boletín Oficial da Provincia da Coruña. Poderán tamén remitirse na forma determinada no artigo 16.4 da Lei 39/2015, de 1 de outubro, do Procedemento Administrativo Común das AAPP. Neste caso, deberán remitir por fax ao Concello copia selada da instancia dentro do prazo de 5 días hábiles sinalado anteriormente (n.º de fax 981-405029). As persoas aspirantes farán constar na instancia que reúnen todos os requisitos sinalados na Base 5.ª, e achegarán os seguintes documentos: a) Fotocopia compulsada do D. N. I., pasaporte ou tarxeta de residencia. b) Fotocopia compulsada da titulación esixida para presentarse ao proceso. c) Fotocopia compulsada dos documentos xustificativos dos méritos alegados. d) No seu caso, Celga 4 ou equivalente. Non se valorarán os méritos que non estean acreditados documentalmente ou que, a xuízo do Tribunal, non estean suficientemente acreditados. A non acreditación dos méritos alegados determinará que estes non serán tidos en conta polo Tribunal nin se valorarán aínda que se acrediten fora do prazo de presentación de instancias xa que non poderá subsanarse. Tampouco se requirirá aos interesados para que os acrediten. Coa presentación da instancia para tomar parte no proceso selectivo entenderase que os interesados aceptan e acatan todas e cada unha das bases desta convocatoria. OITAVA.–ADMISIÓN DE PERSOAS ASPIRANTES. Rematado o prazo de presentación de instancias, a Alcaldía ditará resolución, declarando aprobada a lista provisional de admitidos/as e excluídos/as, expresando as causas de exclusión, e outorgando un prazo máximo de 2 días hábiles para que os/as excluídos/as aleguen o que consideren. Resoltas as reclamacións dictarase unha nova resolución aprobando a lista definitiva ou dando por definitiva a lista provisional se non houbera reclamacións ou se estas non foran suficientes para a súa consideración. Nesta mesma resolución, publicarase a commposición do tribunal, e data, hora e lugar da súa constitución, valoración da fase de concurso, e da primeira proba práctica. O feito de figurar incluído/a na relación de admitidos/as non prexulga que se lles recoñeza ós interesados a posesión dos requisitos esixidos no procedemento selectivo convocado, que deberán ser xustificados documentalmente como paso previo á contratación que corresponda. Estas resolucións publicaranse no taboleiro de edictos do Concello, NOVENA.–TRIBUNAL DE SELECCIÓN. O tribunal de selección estará composto por un/unha presidente/a, tres vogais, e un/unha secretario/a (con voz e sen voto) todos eles empregados públicos entre os/as que non se incluirán persoal de elección ou de designación política, nin funcionarios/as interinos/as ou persoal temporal ou eventual. Deberán estar en posesión de titulación igual ou superior á esixida aos aspirantes como requisito para parcipar na convocatoria. A Resolución pola que se aprobe a lista provisional de aspirantes admitidos e excluídos coa designación dos membros do Tribunal que incluirá os seus respectivos suplentes, farase pública no taboleiro de anuncios do Concello a efectos de recusación. O Tribunal non poderá constituírse nin actuar sen a asistencia de polo menos tres dos seus membros, xa sexan titulares ou suplentes, e en todo caso requírese a asistencia do presidente e do secretario ou dos seus suplentes. Os membros do Tribunal deberán absterse de intervir notificándoo a Alcaldía cando concorran neles algunha das circunstancias previstas no artigo 24 da Lei 40/2015 de 1 de octubre, de Réxime Xurídico do Sector Público. O presidente poderá requirir aos membros do mesmo declaración expresa de non atoparse incursos en causa de abstención. Así mesmo os aspirantes poderán recusar aos membros do Tribunal cando concorran as circunstancias previstas no parágrafo anterior. Os membros do Tribunal son persoalmente responsables do cumprimento das bases da convocatoria e da suxeición aos prazos establecidos para a realización e valoración das probas e para a publicación dos seus resultados. O Tribunal podrá propoñer a incorporación aos seus traballos de asesores especalistas para as valoracións que estime pertinentes, que se limitarán a colaborar nas súas especialidades técnicas e terán voz, pero non voto. DÉCIMA.–PROCEDEMENTO DE SELECCIÓN. O proceso selectivo consistirá nun concurso-oposición, conformado polos seguintes fases e exercicios: A) FASE DE CONCURSO: de carácter non eliminatorio, a puntuación máxima total posible nesta fase será de 35 puntos, correspondentes ao 35% da puntuación total do proceso. A fase de concurso realizarase de conformidade ao seguinte BAREMO DE MÉRITOS: 1) Méritos académicos (máximo 15 puntos). Cada mérito únicamente poderá ser valorado nun dos seguintes epígrafes: * Por másters, cursos de postgrao, cursos de especialización universitario e outros (superiores a 60 horas) directamente relacionados co posto de traballo convocado: 7 puntos por cada un, ata un máximo de 15 puntos. * Por formación impartida por Administracións, sindicatos ou centros e entidades formativas homologadas, directamente relacionadas coas funcións do posto de traballo convocado: por cada 20 horas acumuladas, 0,25 puntos, ata un máximo de dez puntos. * Por formación impartida por Administracións, sindicatos ou centros e entidades formativas homologadas, directamente relacionadas coa Administración pública: por cada 20 horas acumuladas, 0,15 puntos, ata un máximo de cinco puntos. En tódolos casos valoraranse unha sola vez os cursos relativos a unha mesma materia, aínda que se reperira a súa participación, e valorarase únicamente o do nivel superior ou avanzado. Non se valorarán cursos que non acrediten as datas de realización e as horas de duración. Asimesmo non se valorarán os de menos de dez horas lectivas, os pertencentes a unha carreira universitaria, os de doctorado, os derivados de procesos selectivos e os diplomas relativos a xornadas, seminarios, simposios e similares.2) Méritos profesionais (máximo 20 puntos): * Por experiencia profesional na Administración pública en postos de igual ou similar categoría e funcións ao posto convocado: 1 punto por cada seis meses acumulados, ata un máximo de 20 puntos. * Por experiencia profesional noutros postos técnicos (A1-A2) relacionados co eido dos servizos sociais, tanto na Administración pública como na empresa privada: 0,25 puntos por cada seis meses acumulados, ata un máximo de 5 puntos. A cualificación dos méritos da fase de concurso será anteiror á fase de oposición e as puntuacións obtidas publicaranse no taboleiro de anuncios do Concello. B) FASE OPOSICIÓN: 65 puntos máximo, correspondentes ao 65% do total do proceso selectivo. A puntuación obtida por cada aspirante coa suma das puntuación dos distintos exercicios desta fase sumaráselle a puntuación obtida na fase de concurso, sendo proposto/a para contratación o/a aspirante que acaden a maior puntuación total en todo o proceso. A fase de oposición consistirá na realización dos seguintes EXERCICIOS, todos eles de carácter obrigatorio e eliminatorio: * 1.º exercicio: exame de coñecementos teóricos. Consistirá na realización dun exame tipo test, de 40 preguntas relacionadas co temario específico. A duración máxima para a realización deste exercicio será de corenta minutos, podendo o tribunal determinar tempos inferiores se así o estima conveniente. O exercicio será cualificado de 0 a 20 puntos máximo, sendo necesario acadar unha puntuación de dez puntos para superar, dado o seu carácter eliminatorio. * 2.º exercicio: exame de coñecementos prácticos. O segundo exercicio, igualmente de carácter obrigatorio e eliminatorio, consistirá na realización de un susposto práctico determinado polo tribunal e relacionado directamente co temario específico anexo á presente e coas funcións propias do posto convocado. O exercicio práctico terá unha duración non superior a 90 minutos, quedando o tribunal capacitado para determinar tempos inferiores de realización do mesmo. A puntuación deste exercicio será de 0 a 40 puntos, sendo necesario acadar unha puntuación de 20 puntos para superar, dado o seu carácter eliminatorio. As puntuacións faranse públicas unha vez rematada a súa corrección, concretando, lugar, día e hora da proba de galego, no seu caso. C) COÑECEMENTO DE GALEGO. A acreditación do coñecemento da lingua galega realizarase coa presentación (no prazo de presentación de instancias) do certificado de coñecemento da lingua galega Celga 4, ou equivalente, debidamente homologado polo órgano competente en materia de política lingüística da Xunta de Galicia, de acordo co disposto na Orde do 10 de febreiro de 2014 pola que se modifica a Orde do 16 de xullo de 2007, pola que se regulan os certificados oficiais acreditativos dos niveis de coñecemento da lingua galega (DOG n.º 34, de 19/02/14). Os aspirantes que non podan acreditar o coñecemento do galego da forma prevista no punto anterior deberán realizar unha proba que terá carácter obrigatorio e non eliminatorio. A proba consistirá na traducción directa do castelán ao galego dun texto proposto polo Tribunal durante un tempo de 30 minutos sen axuda do diccionario. O exercicio cualificarase cun máximo de 5 puntos. Aos aspirantes que posúan o Celga 4, atribuiráselles a máxima puntuación nesta proba (5 puntos). DÉCIMO PRIMEIRA.–RELACIÓN DE APROBADOS. A cualificación final das probas virá determinada pola suma das puntuacións obtidas na fase de concurso e na fase de oposición, establecendo para estes efectos a orde definitiva de aspirantes seleccionados. O/a presidente/a do Tribunal, á vista da lista de aspirantes seleccionados, formulará proposta de selección ante o Sr. alcalde-presidente, sen que esta poida superar o número de prazas convocadas. As propostas de selección que contraveñan este límite serán nulas de pleno dereito. En caso de empate na puntuación final, o desempate resolverase a favor do aspirante que obtivese maior puntuación na fase de oposición; de persistir o empate resolverase a favor do aspirante que obtivese maior puntuación no apartado A.1) da base 10.ª. A dita proposta publicarase no taboleiro de edictos do Concello. O Tribunal proporá establecer unha lista de reserva cos aspirantes que teñan superado o proceso para cubrir posibles renuncias antes da contratación ou durante a vixencia do contrato. DÉCIMO SEGUNDA.–PRESENTACIÓN DE DOCUMENTACIÓN. O/a aspirante proposto/a presentará no Departamento de Persoal do Concello de Cariño a seguinte documentación: a) Declaración xurada de non ter sido separado do servizo das Administracións Públicas e non estar incurso nalgunha das causas de incapacidade ou incompatibilidade determinadas na lexislación vixente. b) Certificado Médico oficial de non padecer enfermidade nin estar afectado por limitación física ou spiquica que sexa incompatible co exercicio das funcións para as que resultou seleccionado. c) Fotocopia da tarxeta da Seguridade Social e número de conta bancaria. O prazo de presentación será de dous días hábiles contados a partir do día seguinte á publicación da proposta de selección no taboleiro de anuncios, prazo que poderá ampliarse cando o/a seleccionado/a acredite que no puido presentar algún documento por causas alleas á súa vontade. No suposto de que o/a seleccionado/a non presentará, en tempo e forma, a documentación acreditativa requirida quedarán anuladas tódalas actuacións referidas a este aspirante, sen prexuízo das responsabilidades nas que puideran incorrer por falsidade na solicitude. DÉCIMO TERCEIRA.–NOMEAMENTO. Unha vez que o/a aspirante seleccionado/a acreditou os requisitos esixidos para acceder á praza que se convoca, o alcalde resolverá o procedemento selectivo procedendo ao nomeamento, e á formación dunha lista de reserva para posibles sustitucións, para cubrir vacantes e asegurar a cobertura do emprego convocado. O nomeamento ao aspirante seleccionado notificaraselle para que no prazo de un mes tome posesión do posto. Se a persoa contratadao, non se presente a tomar posesión, ou unha vez tomada renunciase ou tivera que ser cesado por calquera das causas previstas na normativa de aplicación, poderá realizarse un novo nomeamento co seguinte aspirante pola orde de puntuación que lle corresponda na lista de reserva. Ata que non se formalice o contrato, o/a aspirante proposto/a non terá dereito a percibir cantidade económica algunha. DÉCIMO CUARTA.–CESE. Dado o obxecto da convocatoria e as presentes bases, o funcionario seleccionado cesará quedando revocado o seu nomeamento, ademais de polas causas de perda da relación do servizo prevestas na lei, cando finalice a casusa que deu lugar ao seu nomeamento. DÉCIMO QUINTA.–DEREITO SUPLETORIO E XURISDICIÓN. O Tribunal poderá resolver as dúbidas que se presenten e tomar os acordos necesarios para o bo desenvolvemento do proceso selectivo. No non sinalado nas presentes bases, estarase ao establecido na normativa básica sobre selección de persoal ao servizo da Administración Local e demais normas que resulten de aplicación, estándose aos órganos competentes da Xurisdición Contencioso-Administrativa para dirimir as controversias que se produzan na aplicación destas. DÉCIMO SEXTA.–RECURSOS. As presentes bases, como todos os actos derivados do procedemento de selección, poderán ser impugnados polos interesados nos casos e na forma establecidos na Lei 39/2015 do Procedemento Administrativo Común das Administracións Pública e na Lei 29/1998, de 13 de xullo, reguladora da Xurisdicción Contencioso-Administrativa. ANEXO I TEMARIO TEMA 1.–Lei 13/2008, de 3 de decembro, de Servizos sociais de Galicia: principios xerais e obxecto da lei. TEMA 2.–O sistema galego de servizos sociais: titulares do dereito de acceso aos servizos sociais e dereitos e deberes das persoas usuarias. TEMA 3.–Estrutura do sistema galego de Servizos Sociais. Catálogo de Servizos Sociais: equipo profesional e funcións. TEMA 4.–Decreto 99/2012, de 16 de marzo, polo que se regulan os servizos sociais comunitarios e o seu financiamento.–obxecto, natureza e dereitos e deberes das persoas usuarias. TEMA 5.–Lei 4/2001, de 31 de maio, reguladora da mediación familiar: definición, finalidade, e desenvolvemento das actuacións de mediación. TEMA 6.–Concepto de familia. Tipos de familia. Funcións e modelo. Familias de especial consideración. TEMA 7.–Sistema familiar. Dinámica familiar. Ciclo vital familiar e crises evolutivas asociadas. TEMA 8.–Comunicación, valores, regras e roles familiares. Estilo e pautas educativas na familia. TEMA 9.–Contidos da educación familiar. TEMA 10.–Competencias e funciónas do/a educador/a familiar. TEMA 11.–O rol do/a profesional nos programas de educación familiar. A familia como axente de cambio na intervención familiar. TEMA 12.–Técnicas e instrumentos na educación familiar. Modelos de intervención, metodoloxía e evaliación. TEMA 13.–Perfil do educador/a social. Habilidades e técnicas de intervención. Habilidades sociais do/a educador/a familiar para a intervención con menores. TEMA 14.–Habilidades básicas na entrevista en intervención familiar. Técnicas de entrevista en intervención familiar. TEMA 15.–Fundamentos de acompañamento socioeducativo en intervención familiar. Fundamento das visitas domiciliarias como técnicas de intervención en intervención familiar. A cooordinación profesional na intervención familiar. O informe socioeducativo como instrumento de traballo en educación social. TEMA 16.–Valoración inicial do sistema familiar na intervención familiar.–cinco estratos. Ética profesional de intervención en educación social. TEMA 17.–Gabinetes de orientación familiar de Galicia: obxecto. Obxectivos e principios de actuación. Puntos de encontro familiar en Galicia: definición. Persoas usuarias. Tipos de intervención. TEMA 18.–Intervención familiar con alcoholismo na familia.–pautas de intervención. TEMA 19.–Relacións e intervención cos centros educativos dende a intervención familiar: menores con necesidades educativas especiais e recursos nos centros educativos. Acoso escolar: concepto, causas, perfil do agresor e vitima e intervención dende o servizo de educación e aopio familiar dos servizos comunitarios básicos. Absentismo escolar: variables, perfil do alumno absentista e relación familia-escola. Malos tratos á infancia.–definición e identificación e intervención familiar en situacións de malos tratos á infancia. TEMA 20.–Situación de risco nos servizos sociais comunitarios: diagnóstico e intervención. ANEXO II D./D.ª ___________________________________, provisto do NIF n.º _______________, con enderezo, para os efectos de notificación, en __________________________, localidade __________________, C. P. ____________, provincia __________________ e teléfono ____________, EXPOÑO: – O Concello da Cariño convocou por Resolución 177/2017 de 16/05/17 proceso selectivo para a contratación temporal de un/unha educador/a familiar para o programa de educación familiar do Concello de Cariño. – Reúno todas e cada unha das condicións esixidas na convocatoria, referidas á data de remate do prazo de presentación de instancias sinalado nas bases que declaro coñecer. – Que a tal efecto achego a seguinte documentación compulsada: a) Fotocopia compulsada do D. N. I., pasaporte ou tarxeta de residencia. b) Fotocopia compulsada da titulación esixida para presentarse ao proceso. c) Fotocopia compulsada dos documentos xustificativos dos méritos alegados. SOLICITO: Ser admitido/a no proceso selectivo para a contratación temporal de un/unha educador/a familiar para o programa de educación familiar do Concello de Cariño. Cariño, a………………. de 2017. Sr. alcalde do Concello de Cariño ANEXO III DECLARACIÓN XURADA D./D.ª ___________________________________, provisto do NIF n.º _______________, con enderezo, para os efectos de notificación, en __________________________, localidade __________________, C. P. ____________, provincia __________________ e teléfono ____________, DECLARO BAIXO XURAMENTO: 1).–Non ter enfermidade ou defecto físico ou psíquico que impida ou sexa incompatible co normal desempeño das funcións ou tarefas correspondentes á praza á que se opta. As persoas con algunha discapacidade deberán facelo constar na súa solicitude, sinalando se precisan de adaptación para realizar as probas. A condición de persoa con discapacidade e a súa compatibilidade co desempeño das tarefas propias do posto acreditásense co certificado de grao de discapacidade no momento de presentación da solicitude de participación nas probas de selección.2).–Non estar incurso en causa de incapacidade ou incompatibilidade que determine a lexislación vixente.3).–Non ser separado, mediante expediente disciplinario, do servizo da Administración do Estado, Comunidade Autónoma ou das Entidades Locais, nin estar inhabilitado para o exercicio de funcións públicas. Cariño, _____ de _______________ de 20____ Cariño, 16 de maio de 2017. O alcalde José Miguel Alonso Pumar